Oor die vertaling van Karretjiemense sê Van der Merwe: “Die boek het my onmiddelik aangegryp, want ek kon die potensiaal vir Afrikaans sien, want die karakters is Afrikaans en dis ‘n Afrikaanse wêreld. Ek kon in haar Engels sien dat sy probeer het om die Engels bietjie aan te pas om die karakter en die tekstuur van die Afrikaans te gee en die kleur van Afrikaans te gee.”
“Wat Carol doen is sy kies ‘n deel van ‘n wêreld wat ék gedink het ek ken, en sy het dit oopgeskryf met ‘n verskriklike binnekennis,” sê Van der Merwe.
“Toe jy vertaal het, hoe het jy besluit wat maak jy met die taal?” vra Kotzé-Myburgh oor die verskillende variante van Afrikaans. “Ek wou nie vertaal met interessante oulike woordjies nie,” sê Van der Merwe. “Elke individu en gesinne praat heeltemal verskillend van mekaar.” Hy vertel meer oor die woorde en spelling wat hy gebruik en vermy het in die vertalingsproses en hoekom. “Ek kon eintlik daai karakters hoor praat.”